Creditrans - Wikipedia, entziklopedia askea.

# Creditrans

### Wikipedia(e)tik

Erabilitako Creditrans txartel bat

Creditrans Bizkaiko garraio publiko enpresa ezberdinetan bidaiatzeko Bizkaiko Garraio Partzuergoak ezarritako bidai txartela da.

## [aldatu] Ezaugarriak

Diru kopuru ezberdineko txartelak daude, bost, hamar eta hamabost euroko balioarekin. Txartel honekin autobus, tren, metro zein tranbian bidaiatu daiteke, eta garraio ezberdinak erabiltzeagatik deskontuak eskaintzen dira. Esaterako, Bilbobusean bidai bat egin eta ondoren beste Bilbobus linea bat hartzerakoan, bigarren bidaia doakoa da. Bilboko metroaren kasuan erdira murrizten da egin beharreko bigarren bidaia.

## [aldatu] Creditransera atxikitako garraio enpresak

1990eko hamarkada bukaeran martxan jarri zenetik enpresa ezberdinak batzen joan dira Creditrans txartelera. 2005. urtearen hasieran EuskoTrenen Deustutik Lezamarako linean ezarri zen Creditransa. Ondoren, urte bereko bukaeran FEVE izan da Creditransa hartzen azkenengo garraio enpresa. Horretarako geltoki guztietako makinetan aldaketak egin behar izan ditu Creditransera egokitzeko.

2006ko abenduan Larreinetako Funikularrak ere ezarri zuen bidai txartela bakarra. Bilboko garraio guztiak Creditransean egoteko oraindik Renfe Aldiriak falta da.

### [aldatu] Autobusa

- Autobuses de Lujua
- Bilbobus
- Bizkaibus
- Etxebarri Bus
- Sopelbus

### [aldatu] Trena, tranbia eta metroa

- Bilboko metroa
- EuskoTran
- EuskoTren: Bilbao - Lezama linea.
- FEVE: Bilbao - Balmaseda linea.

### [aldatu] Bestelakoak

- Artxandako funikularra
- Bizkaiko Zubia
- Ereagako igogailua
- Larreinetako Funikularra‎
- Salveko igogailua

## [aldatu] Barik txartela

Hurrengo urteetan Barik txartela ezarri nahi du Bizkaiko Garraio Partzuergoak. Txartel hau erabilita bidaiariek ez dute txartela inon sartu beharrik izango, kontakturik gabeko txartela izango baita. Lehen frogak 2004ean hasi ziren eta txartelaren ezarpena 2007 edo 2008rako espero da.

## [aldatu] Kanpo loturak

- Creditransaren weborri ofiziala

| Bilboko garraio publikoa |
Artxandako funikularra • Bilbobus • Bilboko metroa • Bizkaibus • Bizkaiko Zubia • EuskoTran • EuskoTren • FEVE • Renfe Aldiriak

"http://eu.wikipedia.org../../../c/r/e/Creditrans.html"(e)tik eskuratuta

Kategoriak: Bizkaia • Komunikazioak • Garraioak

##### Views

- Artikulua
- Eztabaida
- Oraingo berrikuspena

##### Bilatu

##### Beste hizkuntzak

- English
- Español